హెలికోబాక్టర్ పైలోరీ

హెలికోబాక్టర్ పైలోరీ  సంక్రమణం (ఇన్ఫెక్షన్) అంటే హెలికోబాక్టెర్ పైలోరీ అనే బ్యాక్టీరియా ద్వారా జీర్ణకోశానికి సంక్రమించే వ్యాధి. MerriamWebsterDictionary.  హెలికోబాక్టర్ పైలోరీ అనేది గ్రామ్-నెగటివ్, మైక్రోఎరోఫిలిక్, వక్రరాడ్ ఆకారంలో ఉండే బ్యాక్టీరియా. సాధారణంగా ఈ సంక్రమణంలో ఎటువంటి లక్షణాలు ఉండవు.  కానీ ఇది 25% మందిలో పొట్టలో పుండ్లు (కడుపు వాపు) లేదా 10% లో పూత కలిగించవచ్చు.  కడుపు నొప్పి, వికారం, గుండెల్లో మంట వంటి లక్షణాలు ఉండవచ్చు. ఈ సంక్రమణం అట్రోఫిక్ గ్యాస్ట్రిటిస్, గ్యాస్ట్రిక్ క్యాన్సర్,  మ్యూకోసల్ అనుబంధ-లింఫాయిడ్ (మాల్ట్ లింఫోమా) వంటి వ్యాధులకు కూడా అనుబంధంగా కనపడుతుంటుంది.

ఇది ఎక్కువగా మల-నోటి మార్గం ( Fecal–oral route),  ఇంకా నోటి-నోటి మార్గం (oral-oral route) ద్వారా వ్యాపిస్తుందని తెలుస్తోంది. వ్యాధి సాధారణంగా  పేదరికం ఉన్న ప్రాంతంలో నివసించేవారిలో ఎక్కువగా కనిపిస్తుంది యూరియా శ్వాస పరీక్ష, మల యాంటిజెన్ పరీక్ష, వేగవంతమైన యురేస్ పరీక్ష లేదా కణజాల బయాప్సీ ద్వారా రోగ నిర్ధారణ జరుగుతుంది. సెరోలజీరక్త సీరాన్ని  (రక్తంలోని  ద్రవం) శాస్త్రీయ అధ్యయన రోగనిర్ధారణ పరీక్ష.  వ్యాధికారక క్రిములు  ప్రవేశపెట్టిన పదార్థాలకు రోగనిరోధక వ్యవస్థ  ప్రతిస్పందనకు సంబంధించిన యాంటీబాడీస్ పరీక్ష.  అంటే ప్రస్తుత లేదా గత సంక్రమణను సూచించే పరీక్ష.

నిర్దిష్ట లక్షణాలు లేని వ్యక్తులకు చికిత్స అవసరం లేదు. లక్షణాలు ఉన్నప్పుడు ప్రోటాన్ పంప్ ఇన్హిబిటర్ (పిపిఐ), అమోక్సిసిలిన్, మెట్రోనిడాజోల్,  క్లారిథ్రోమైసిన్ సమ్మేళనాలని ఉపయోగించుతారు. ఇవి కాకుండా  పిపిఐ, బిస్మత్ సబ్సాలిసిలేట్, మెట్రోనిడాజోల్,  టెట్రాసైక్లిన్ లు కూడా వాడుతారు. చికిత్స సాధారణంగా 14 రోజులు ఉంటుంది. 2015 నాటికి హెచ్. పైలోరీ టీకా అభివృద్ధి జరిగింది.

2015 లో ప్రపంచం మొత్తానికి 60% మందికి వ్యాధి సోకిందని అంచనా. ఇది అభివృద్ధి చెందుతున్న దేశాలలో సర్వసాధారణంగా కనిపిస్తుంటుంది.  తరచుగా బాల్యంలో మొదట సోకుతుంది. అమెరికా సంయుక్త రాష్ట్రాలలో 10 ఏళ్లలోపు పిల్లలలో సుమారు 5% మంది ప్రభావితమయ్యారు. ఇటీవలి దశాబ్దాలలో, అనేక దేశాలలో ఈ సంక్రమణం ఉధృతం తగ్గింది. ఈ బాక్టీరియాను మొట్టమొదట 1982లో ఆస్ట్రేలియన్ వైద్యులు బారీ మార్షల్,  రాబిన్ వారెన్ గుర్తించారు.

 సూచనలు 

 గమనిక 

వర్గం:Translated from MDWiki
వర్గం:బాక్టీరియా
వర్గం:బ్యాక్తీరియా వ్యాధులు